

ANUNȚ INFORMATIV ACORDARE BURSE ȘCOLARE AN ȘCOLAR 2025-2026
În atenția elevilor și părinților
În anul școlar 2025-2026 acordarea burselor școlare se face conform Metodologiei- cadru de acordare a burselor și cuantumul acestora, aprobată prin HG nr. 732/2025: Conform prevederilor din Metodologia-cadru menționată, elevii Școlii Gimnaziale Ilie Stoenescu Boțești pot beneficia de burse de merit și burse sociale:

1. Bursa de merit – se acordă de drept (nu este necesară cererea părintelui/reprezentantului legal) pentru maximum 15% din efectivul de elevi ale fiecărei clase de gimnaziu. Se acordă bursă de merit şi elevilor care au media egală cu a ultimului beneficiar stabilit prin aplicarea procentului de 15%. În funcție de clasă, elevii pot beneficia de bursă de merit astfel:

· Clasele VI-VIII elevii care au medii generale pe anul şcolar anterior ( 2024- 2025) mai mari sau egale cu 9,00.
· Clasele a V-a – elevii care au media primelor două intervale de cursuri din anul şcolar curent ( 2025-2026) mai mare sau egală cu 9,00, începând cu luna ianuarie 2026.


2. Bursa socială – se poate acorda pe baza cererii și documentelor doveditoare prezentate de părinte/reprezentant legal.
a. elevii proveniți din familii care realizează un venit mediu net lunar pe membru de familie,supus impozitului pe venit,pe ultimile 12 luni anterioare cererii (septembrie 2024- august 2025), mai mic de 50% din salariul minim net pe economie (1287 lei) La stabilirea venitului mediu net lunar pe membru de familie se iau în calcul toate veniturile nete realizate de membrii familiei, supuse impozitării.

b. elevii cu unul sau ambii părinți decedați și elevii asupra cărora a fost instituită o măsură de protecție socială,respectiv plasament de urgență, fără a se lua în considerare venitul;
c. elevii cu afecțiuni oncologice, elevii care au deficiențe /afectări funcționale produse de boli, tulburări sau afecțiuni ale structurilor şi funcțiilor organismului, fără a se lua în considerare venitul;

(sunt precizate în fiecare model de cerere documentele doveditoare necesare):

Calendar:
1. Depunerea cererilor și documentelor doveditoare: până în data de 02.10.2025 la Secretariatul Școlii Gimnaziale Ilie Stoenescu Boțești, interval orar 09:00-14:00, documentele necesare sunt precizate în modelele de cereri și Metodologia-cadru.
2. Eventuala corectare/completare a dosarelor incomplete/incorecte la solicitarea Comisiei de management de acordare a burselor din cadrul Școlii Gimnaziale Ilie Stoenescu Botesti până în data de 09.10.2025.
3. Analizarea  documentelor  și  finalizarea  listelor  beneficiarilor  până  în  data
de 13.10.2025.
4. [bookmark: _GoBack]Aprobarea burselor în cadrul ședinței C.A și comunicarea către Inspectoratul Școlar Argeș : până în data 20.10.2025.
5. Prima plată a burselor 2025-2026: 20.11.2025.









image1.png




image2.png
INSPECTORATUL SCOLAR
JUDETEAN ARGES.





